Euphoria (שיר של לורן)

Euphoria הוא שיר של הזמרת והפזמונאית השוודית לורן. השיר יצא בתור הסינגל השלישי של לורן, מאלבום האולפן הראשון שלה Heal שיצא בשנת 2012. השיר נכתב על ידי תומאס ג:סון ופטר בוסטרום והופק על ידי בוסטרום ועל ידי צמד מפיקים המוכרים בשם SeventyEight. השיר מוכר בעיקר לאור ניצחונו באירוויזיון 2012 שנערך בבאקו שבאזרבייג'ן. בתחרות השיר קיבל 372 נקודות, מספר הנקודות השלישי הגבוה ביותר שקיבל שיר לאורך ההיסטוריה של האירוויזיון, וכן השיר קיבל מספר מקסימלי של 12 נקודות שקיבל שיר כאשר 18 מדינות מיקמו את השיר במקום הראשון. השיר Euphoria קיבל שבחים רבים מרוב מבקרי המוזיקה. מבחינה מסחרית, לשיר הייתה הצלחה מיידית לא רק בשוודיה, אלא בכל רחבי העולם. בשוודיה השיר נכנס למצעד השירים במקום ה-12 עד שהגיע למקום ה-1 שם שהה במשך 6 שבועות. הסינגל קיבל מעמד פלטינה 9 פעמים עם מכירות של 180,000 עותקים בשוודיה. שיר הנושא של פסטיגל 2013 (" X פסטיגל") התבסס על השיר. לורן השתתפה בתחרות המלודיפסטיבלן לשנת 2012 עם השיר ב"וידה ארנה" שבווקשה, שם היא הופיעה בחצי הגמר הראשון של התחרות. היא עלתה באופן אוטומטי לשלב הגמר של המלודיפסטיבלן לאחר שהגיעה למקום הראשון בחצי הגמר. ערב הגמר נערך ב-10 במרץ בגלובן ארנה שבסטוקהולם, במהלכו הופיעה עם השיר בשנית כאשר חבר השופטים היו שופטים מ-11 מדינות שונות וכן הצבעות טלפוניות ושליחת מסרונים מהצופים בבית. בתום ההצבעה הגיעה לורן למקום הראשון עם השיר "Euphoria", ובכך זכתה לייצג את שוודיה באירוויזיון של אותה שנה. לאחר התחרות דווח כי מספר שיא של הצבעות נשבר כאשר יותר מ-670,000 אנשים מתוך 4 מיליון צופים הצביעו עבור השיר של לורן. שוודיה הוגרלה להיות שיר מספר 11 בחצי הגמר השני שנערך ב-24 במאי. השיר עלה לשלב הגמר, שם התמודד כשיר מספר 17 בסדר ההופעות. בגמר שנערך ב-26 במאי, הגיע השיר למקום הראשון עם 372 נקודות, רק 15 נקודות פחות ממספר הנקודות הגבוה ביותר שקיבל שיר באירוויזיון - 387, שיא השמור לאלכסנדר ריבאק שניצח באירוויזיון 2009 עם השיר Fairytale. בנוסף, השיר שבר את השיא של הכי הרבה "12 נקודות" שמקבל שיר אחד, 18 פעמים. בסך הכל שוודיה קיבלה נקודות עבור השיר מ-40 מדינות מתוך 41 מדינות אפשריות, כאשר איטליה היא המדינה היחידה שלא העניקה לה נקודות כלל. ערוצי המוזיקה השתמשו תחילה בהופעה של השיר במלודיפסטיבלן בתור הווידאו קליפ הרשמי של השיר. אולם בשלב מאוחר יותר אישרה לורן את צאתו של הקליפ הרשמי. לוריין צייצה בחשבון הטוויטר שלה תמונות מהסט של צילומי הקליפ שנערכו ב-13 ביוני 2012. הווידאו קליפ שודר לראשונה ב-5 ביולי בערוץ ה-YouTube הרשמי של וורנר מיוזיק גרופ השוודי. עוד לפני הופעתו של השיר בתחרות האירוויזיון, מעריצים רבים הימרו על השיר כבעל סיכוי גבוה לזכייה, והשיר קיבל ביקורות חיוביות. אריקה ברוקס אדיקמן מבלוג המוזיקה "Idolator" תיארה את השיר כשיר "מדבק". באתר " The Reflective Inklings" השיר תואר כ"שיר השבוע", וכן ניתנה ביקורת נוספת בה נאמר שהשיר יכול לעורר אצל המאזין תחושות חיוביות כמו אופוריה. השיר Euphoria זכה בפרסים ע"ש מרסל בזנסון. ב-26 במאי, לפני תחילת גמר האירוויזיון, זכה השיר ב"פרס האמנותי" אשר ניתן ללורן עבור הביצוע האמנותי הטוב ביותר, לאחר שנבחרה ברוב קולות על ידי השופטים מהמדינות המשתתפות בתחרות, וב"פרס המלחין", שניתן למחברי השיר, שהלחינו אותו במשותף, לאחר שנבחר על ידי המלחינים המשתתפים בתחרות. בתחרות המלודיפסטיבלן זכתה לורן בשני פרסים ע"ש מרסל בזנסון: "פרס התקשורת" ו"הפרס האמנותי". פרסים אלה ניתנו לה על ידי הטלוויזיה השוודית (SVT). לסינגל יצאו מספר מהדורות ובהן גרסאות שונות של השיר. בין המהדורות שיצאו ניתן למנות גרסה להורדה דיגיטלית, רמיקס פרומו רשמי וגרסת EP של רמיקס. סינגל CD "Euphoria" (גרסת הסינגל) – 3:00 "Euphoria" (גרסת הרמיקס של קרלי) – 5:44 "Euphoria" (גרסת הרמיקס של אלכס מורנו) – 6:39 "Euphoria" (גרסת הדאב של קרלי) – 5:44 "Euphoria" (גרסת הרדיו רמיקס של אלכס מורנו) – 3:23 "Euphoria" (גרסת הרדיו רמיקס של קרלי) – 3:50 "Euphoria" (גרסה אינסטרומנטלית) – 3:00 בנוסף, מאז זכיית השיר בתחרות, הוא זכה בכל שנה במקום הראשון במצעד שירי האירוויזיון השנתי של תחנת הרדיו האינטרנטית ESCradio. מידע על היצירה "Euphoria" באתר מיוזיק בריינז גרסאות נוספות ל"Euphoria" באתר SecondHandSongs Loreen - Euphoria - Sweden wins the 2012 Eurovision Song Contest, eurovision.tv (באנגלית) LOREEN WON THE EUROVISION 2012 באתר mrradarmusic,‏ 27 במאי 2012 Sweden: Loreen and Dead by April win in Växjö באתר האירוויזיון הרשמי, 4 בפברואר 2012 Sweden: Loreen winner of Melodifestivalen! באתר האירוויזיון הרשמי, 10 במרץ 2012 Sweden wins Eurovision Song Contest באתר digitalspy,‏ 26 במאי 2012 Music News: Loreen confirms the making of music video for "Euphoria" באתר atrl.net Sweden: Euphoria music video to premiere this week באתר escxtra,‏ 3 ביולי 2012 I did my best, says Engelbert Humperdinck after he finishes second-to-last in Eurovision song contest באתר החדשות manchesterevening,‏ 27 במאי 2012 Eurovison 2012 Winner Loreen Performs “Euphoria” בבלוג Idolator,‏ 31 במאי 2012 Song of the Week: Euphoria by Loreen באתר reflectiveinklings,‏ 5 במאי 2012 Winners of the Marcel Bezençon Awards 2012 באתר האירוויזיון הרשמי, 27 במאי 2012 פרסי מרסל בזנסון ניתנים גם בתחרות האירוויזיון וגם בתחרות המלודיפסטיבלן באותן קטגוריות זכייה, ובנפרד מהתחרויות עצמן מידע על Euphoria באתר acharts.us מידע על Euphoria, באתר המצעד הצרפתי מידע על Euphoria, באתר המצעד האוסטרי, ארכיון מידע על Euphoria, באתר המצעד הגרמני מידע על Euphoria, באתר מצעד דנמרק מידע על Euphoria, באתר המצעד הנורווגי מידע על Euphoria, באתר המצעד הספרדי מידע על Euphoria, באתר המצעד הפורטוגזי, ארכיון מידע על Euphoria, באתר המצעד הפיני מידע על Euphoria, באתר המצעד הצרפתי, ארכיון מידע על Euphoria, באתר המצעד השוודי